ทิสโก้ชูกอง”ยูเอส ออยล์”ลุยน้ำมันสหรัฐฯดักเศรษฐกิจโลกทยอยฟื้นขาย17-21 ก.ค.
นายสาห์รัช ชัฎสุวรรณ ผู้อำนวยการสายการตลาด บลจ.ทิสโก้ เปิดเผยว่า บลจ.ทิสโก้ เปิดเสนอขาย"กองทุนเปิด ทิสโก้ ยูเอส ออยล์" ในระหว่างวันที่ 17-21 ก.ค.58 นี้ หลังจากนั้นเปิดซื้อขายได้ทุกวันทำการ
17 ก.ค. 2558

นายสาห์รัช ชัฎสุวรรณ ผู้อำนวยการสายการตลาด บลจ.ทิสโก้ เปิดเผยว่า บลจ.ทิสโก้ เปิดเสนอขาย”กองทุนเปิด ทิสโก้ ยูเอส ออยล์” ในระหว่างวันที่ 17-21 ก.ค.58 นี้ หลังจากนั้นเปิดซื้อขายได้ทุกวันทำการ
ทั้งนี้ จากทิศทางการลงทุนในตลาดน้ำมันโลกที่เริ่มมีสัญญาณที่ดีขึ้น แม้ที่ผ่านมาตลาดมีความผันผวนและปรับตัวลดลงจากความกังวลเรื่องอุปทานที่ยังล้น ประกอบความกังวลเรื่องกรีซ และแรงเทขายจากตลาดหุ้นจีน ซึ่งปัจจัยดังกล่าวน่าจะกระทบต่อราคาน้ำมันดิบในระยะสั้น โดยเชื่อว่าในช่วงครึ่งหลังของปี 2558 แนวโน้มราคาน้ำมันดิบโลกจะมีเสถียรภาพมากขึ้น จากการผลิตน้ำมันดิบในสหรัฐฯ ที่ชะลอตัวลง และเศรษฐกิจโลกที่ขยายตัวดีขึ้น ล่าสุด เพื่อเป็นการเปิดโอกาสจากการลงทุนในน้ำมันในช่วงที่มีการปรับฐานลงมา
กองทุนเปิด ทิสโก้ ยูเอส ออยล์ มีจุดเด่นอยู่ที่เป็นกองทุนเปิดซื้อขายได้ทุกวันทำการ มีมูลค่าโครงการ 1,000 ล้านบาท มูลค่าจองซื้อขั้นต่ำ 5,000 บาท โดยจะเน้นลงทุนในกองทุนน้ำมัน United States Oil Fund ซึ่งเป็นกองทุนรวมอีทีเอฟที่มีวัตถุประสงค์ในการลงทุนเพื่อให้ได้รับผลตอบแทนสอดคล้องกับอัตราการเปลี่ยนแปลงของราคาสัญญาฟิวเจอร์ที่อ้างอิงกับน้ำมันดิบคุณภาพดี (WTI Light Sweet Crude Oil) ในตลาดไนเม็กซ์ (NYMEX) ในสหรัฐฯ และมีนโยบายป้องกันความเสี่ยงด้านอัตราแลกเปลี่ยน (Hedging) ประมาณ 90% ของมูลค่าทรัพย์สินที่ลงทุนในต่างประเทศ
               
 